 Help k programu DSP

Aby sme mohli začať simulovať činnosť nejakého spojovacieho článku alebo spojovacieho poľa, musíme si z ponuky menu Spojovacie pole vybrať nejaký spojovací článok alebo spojovacie pole.

Ak si vyberiem spojovací článok Si, So, Tr alebo Tw, tak  sa na obrazovke zobrazí vnútorná štruktúra zvoleného spojovacie poľa. Keď sa už zobrazil nejaký spojovací článok, môžeme začať so simuláciou činnosti tohoto článku. Môžeme si všimnúť, že oproti úvodnej stránke, na nástrojovej lište je prvé z troch S-iek aktívne (má červenú farbu). Ako sme už spomínali, S–ká z nástrojovej lišty sú zviazané s položkami menu Simulacia. Ak sa pozrieme do menu Simulacia, vidíme, že aj tu je prvá položka z menu – 1. krok aktívna.

Ovládanie procesu simulácie je možné buď pomocou myši alebo pomocou klávesnice. Klávesy, pomocou ktorých sa dá ovládať proces simulácie sú napísané na obrazovke. Pomocou klávesnice je možné proces simulácie ovládať dvojakým spôsobom. Prvý spôsob, ktorým je možné proces simulácie ovládať je po jednotlivých fázach a po jednotlivých kanálových intervaloch. Simulácia po fázach znamená, že proces simulácie je rozdelený do troch krokov. Simulácia po jednotlivých kanálových intervaloch znamená, že proces simulácie sa nevykoná v troch krokoch, ale tie tri kroky sa vykonajú naraz. Proces simulácie po jednotlivých krokoch je možné ovládať pomocou klávesy Enter. Klávesou Enter sa ovláda proces simulácie po jednotlivých krokoch bez ohľadu na to, či sa simuluje jednoduchý spojovací článok alebo trojčlánkové spojovacie pole. Klávesou Medzerník (Space) sa ovláda proces simulácie po jednotlivých kanálových intervaloch. Tak isto ako pri klávese Enter aj pri klávese Medzerník zostáva zachovaná jeho funkcia pri procese simulácie a nemení sa bez ohľadu na to, či sa simuluje spojovací článok alebo trojčlánkové spojovacie pole.

Ako sme už spomínali, proces simulácie je možné ovládať aj myšou. Pri ovládaní procesu simulácie myšou sú možné tak isto ako pri ovládaní procesu simulácie klávesnicou dva spôsoby simulácie. Prvý spôsobom simulácie je po jednotlivých krokoch (3 kroky) a po jednotlivých kanálových intervaloch (všetky 3 kroky naraz). Ovládanie procesu simulácie myšou je možné cez položku menu Simulacia a výberom niektorej z ponúkaných možností alebo druhý spôsob je kliknutím na niektorú ikonu v nástrojovej lište. Prvý už spomínaný spôsob ovládania procesu simulácie je po jednotlivých krokoch. Z menu Simulacia je potrebné vybrať si jednu z ponúkaných možností. Vždy je možné vybrať si len jednu možnosť, a to buď 1. krok, 2. krok alebo 3.krok. Výberom niektorej z ponúkaných možností prejde proces simulácie do nasledujúceho stavu. Proces simulácie je možné ovládať aj z už spomínanej nástrojovej lišty. Kliknutím na niektorú z ikôn (tri S–ká) prejde proces simulácie do nasledujúceho stavu. Pričom tak isto ako pri menu Simulacia aj na nástrojovej lište je vždy aktívnej len jedno S–ko. Jednotlivé S–ká sú farebne odlíšené a každá jedna farba zodpovedá príslušnej fáze, v ktorej sa proces simulácie nachádza. Červená farba S–ka predstavuje 1. krok simulácie, žltá farba S–ka predstavuje 2. krok simulácie a zelená farba S–ka predstavuje 3. krok simulácie. Druhým už spomínaným spôsobom simulácie je simulácia po jednotlivých kanálových intervaloch. Sú tu opäť dva spôsoby ovládania, cez menu Simulácia a cez nástrojovú lištu kliknutím na príslušnú ikonu (tri S–ká na jednej ikone). Proces simulácie vykoná všetky tri fázy simulácie naraz ak si z menu Simulacia vyberieme položku 1. 2. 3.. Táto položka je aktívna v celom procese simulácie nezávisle na tom, v ktorej fáze procesu simulácie sa nachádzame. Proces simulácie tak isto vykoná všetky tri fázy naraz ak na nástrojovej lište klikneme na príslušnú ikonu (tri farebné S–ká na jednej ikone). Táto ikona je taktiež aktívna v celom procese simulácie nezávisle na tom, v ktorej fáze simulácie sa nachádzame.

Pri voľbe dvojčlánkového alebo trojčlánkového spojovacieho poľa zostáva predchádzajúce ovládanie spojovacieho poľa nezmenené. Pribudli však ďalšie ovládacie prvky, ktoré si v nasledujúcom texte spomenieme.

Ak si z menu Spojovacie pole vyberieme niektorý z dvojčlánkových alebo trojčlánkových spojovacích polí na obrazovke sa nám opäť zobrazí, ktoré klávesy môžeme použiť pri procese simulácie spojovacieho poľa. Proces simulácie je možné opäť vykonávať pomocou myši alebo pomocou definovaných kláves. Pri procese simulácie môžeme používať už spomenuté klávesy Enter, Medzerník (Space). Ich funkcie zostávajú zachované a už sme sa o nich zmienili v predošlom texte. Ovládanie myšou zostáva tiež zachované a opäť sa už nebudem o ňom rozpisovať. Pribudla však ďalšia funkcia pri ovládaní procesu simulácie. Pri procese simulácie dvojčlánkového alebo trojčlánkového spojovacieho poľa sa nám zobrazí spojovacie pole, ktoré je zložené z T článkov a S článkov, ktoré sú zobrazené ako bloky s príslušným označením, ktoré sú navzájom pospájané. Proces simulácie možno vykonávať z vonku, čiže nevidíme, čo sa deje vo vnútri jednotlivých T a S článkoch alebo potom proces simulácie možno vykonávať v jednotlivých T a S článkoch, ktoré dané spojovacie polia tvoria. Proces simulácie z vonka možno ovládať pomocou kláves Enter, Medzerník (Space) a pomocou myši – spôsob, ktorý už bol popísaný. Ak sa chceme dostať dovnútra jednotlivých T a S článkov, ktoré dané spojovacie pole tvoria musíme dvakrát po sebe kliknúť myšou na príslušný T alebo S článok. Za pomoci tohto dvojkliku sa dostaneme dovnútra zvoleného článku. Ovládanie procesu simulácie vo vnútri T alebo S článku je možné pomocou klávesnice alebo pomocou myši. Proces simulácie môžeme ovládať pomocou klávesnice už spomínanými klávesami Enter a Medzerník (Space). Ovládanie procesu simulácie myšou bolo už spomenuté a nemení sa. Ak sa chceme dostať von z T alebo S článku a chceme opäť vidieť spojovacie pole, ale ako pospájané bloky T a S článkov, musíme stlačiť klávesu Escape (Esc). Stlačením tejto klávesy sa nám opäť zobrazí celé spojovacie pole. Dvojklikom na ďalší z článkov T alebo S, z ktorého je spojovacie pole zložené sa dostaneme dovnútra zvoleného článku.